作者:喬知之
標題:擬古贈陳子昂
內容:惸惸孤形影，悄悄獨遊心。以此從王事，常與子同衾。別離三河間，徵戰二庭深。胡天夜雨霜，胡雁晨南翔。節物感離居，同衾違故鄉。南歸日將遠，北方尚蓬飄。孟秋七月時，相送出外郊。海風吹涼木，邊聲響梢梢。勤役千萬裡，將臨五十年。心事為誰道，抽琴歌坐筵。一彈再三歎，賓禦淚潺湲。送君竟此曲，從茲長絕弦。